recursal/SuperWikiNEXT-32B huggingface dataset:
Ο **Φραντίκε ντε Μενέζες** (*Fradique de Menezes*) είναι πολιτικός από το Σάο Τομέ και Πρίνσιπε. Διετέλεσε Πρόεδρος του Σάο Τομέ και Πρίνσιπε το 2001 ως το 2003 και από το 2003 ως το 2011.

Πολιτική καριέρα
----------------

### Ανέλιξη στην προεδρία

Γεννήθηκε στις 21 Μαρτίου του 1942 στο νησί Σάο Τομέ και σπούδασε Ψυχολογία στο Βέλγιο. Επιτυχημένος επιχειρηματίας της βιομηχανίας κακάο, έγινε Υπουργός Εξωτερικών από το 1986 ως το 1987 και εξελέγη Πρόεδρος στις 29 Ιουλίου του 2001 με 55,2% των ψήφων, έναντι περί 40% για τον πρώην Πρόεδρο Μιγκέλ Τροβοάντα.

### Ανατροπή σε πραξικόπημα

Ορκίστηκε Πρόεδρος στις 3 Σεπτεμβρίου 2001. Η πορτογαλική του υπηκοότητα ανακλήθηκε λίγο πριν θέσει υποψηφιότητα σε εκείνες τις εκλογές. Ενώ βρισκόταν στη Νιγηρία, ανατράπηκε σε στρατιωτικό πραξικόπημα από το Φερνάντο Περέιρα, στις 16 Ιουλίου του 2003. Ωστόσο, στις 23 Ιουλίου 2003, έπειτα από διαπραγματεύσεις, αποκαταστάθηκε στην προεδρία. Τον διαδέχθηκε το 1987 στο Υπουργείο Εξωτερικών της χώρας ο Γκιλιέρμε Ποσέρ ντα Κόστα.

### Επανεκλογή

Ο ντε Μενέζες επανεξελέγη με το κόμμα του (Δύναμη για την Αλλαγή-Δημοκρατικό Κίνημα-Φιλελεύθερο Κόμμα) στις προεδρικές εκλογές της 30 Ιουλίου 2006, με ποσοστό 60,5% έναντι 38,8% για τον υποψήφιο της «Ανεξάρτητης Δημοκρατικής Δράσης», Πατρίς Τροβοάντα, γιο του πρώην Προέδρου Μιγκέλ Τροβοάντα. Ένας ακόμα υποψήφιος, ο Νίλο Γκιμαράες περιορίστηκε στο 0,5%.

### Απόπειρες ανατροπής

Οι απόπειρες ανατροπής της κυβέρνησης συνεχίστηκαν και τα επόμενα χρόνια. Η θεωρούμενη ως αποτυχημένη απόπειρα που έγινε τον Απρίλιο του 2007, για την οποία η κυβέρνηση κατηγόρησε την επίλεκτη δύναμη της αστυνομίας "Νίντζα", η οποία υποστηρίζεται από το MLSTP, δεν ήταν η τελευταία. Στις 12 Φεβρουαρίου του 2009 η κυβέρνηση ανακοίνωσε την αποτροπή μιας ακόμη απόπειρας ανατροπής του προέδρου. Συνελήφθη ένας Νοτιοαφρικανός πολίτης μαζί με άλλα 33 άτομα και κατασχέθηκαν όπλα. Ο οπλισμός βρέθηκε στην οικία του Αρλέσιο Κόστα, προέδρου του Χριστιανικού Δημοκρατικού Μετώπου, αντιπολιτευόμενου κόμματος.

Παραπομπές
----------

1. ↑  "Incumbent wins vote", IRIN, 2 Αυγούστου 2006.
2. ↑  AFP Google News, Sao Tome arrests 34, seizes arms in alleged coup plot, 13 Φεβρουαρίου 2009.

|  |  |  |  |
| --- | --- | --- | --- |
| 

| π • σ • ε
Πρόεδροι του Σάο Τομέ και Πρίνσιπε |
| --- |
|  |
| 
* Μανουέλ Πίντο ντα Κόστα
* Μιγκέλ Τροβοάντα
* Φραντίκε ντε Μενέζες
* Μανουέλ Πίντο ντα Κόστα
* Εβαρίστο Καρβάλιο
* Κάρλος Βίλα Νόβα
 |

 |
Χελώνια
Τα **Χελώνια** είναι τάξη ερπετών που περιλαμβάνει 300 περίπου είδη διαδομένα σ` όλες τις ηπείρους, μεταξύ των οποίων είναι και οι γνωστές μας χελώνες. Χαρακτηριστικό γνώρισμα των χ. είναι το χέλυο (θώρακας) που περιβάλλει όλο το σώμα. Τα χ. για να προστατευτούν μαζεύουν όλα τα μέλη του σώματός τους που προεξέχουν (κεφάλι, άκρα) μέσα στο σκληρό τους θώρακα. Ο θώρακας στη ράχη είναι θολωτός, ενώ στην κοιλιά είναι επίπεδος. Επιφανειακά χωρίζεται σε πολυγωνικές οστέινες πλάκες που φέρουν διάφορες γραμμώσεις και ποικίλματα από κερατίνη ουσία. Από το σκληρό αυτό όστρακο υπάρχουν μικρά ανοίγματα, για να βγαίνουν μόνο το κεφάλι, τα τέσσερα πόδια και η ουρά. 

Το κεφάλι τους είναι επίπεδο και τριγωνικό και το ράμφος τους σχεδόν όμοιο με των πουλιών. Στο στόμα τους δεν έχουν δόντια. Η τροφή τους αποτελείται από χόρτα, έντομα, σκουλήκια και άλλα μικρά ζώα. Μπορούν να περάσουν μεγάλα χρονικά διαστήματα χωρίς τροφή. Αναπτύσσονται με πολύ αργό ρυθμό και ζουν πάνω από εκατό χρόνια. Αναπαράγονται με αβγά που τα τοποθετούν για να εκκολαφτούν μέσα στο έδαφος ή στην άμμο των ακτών. Στα χ. ανήκουν είδη θαλάσσια, χερσαία και αμφίβια. Τα περισσότερα ζουν στις θερμές χώρες και θάλασσες και κανένα στις πολικές. 

Από την παλαιοντολογία ξέρουμε ότι οι πρώτοι αντιπρόσωποι εμφανίστηκαν τον παλαιοζωικό αιώνα πριν από 250 εκατομμύρια χρόνια. Στα πρώτα αυτά χ. δεν είχε σχηματιστεί ο σκληρός τους θώρακας, αλλά υπήρχαν δύο φολιδωτά τμήματα, ένα ραχιαίο και ένα κοιλιακό.
Ο **Τσαρλς Έρνεστ Άκερ** (*Charles Ernest Acker*, 19 Μαρτίου 1868 – 18 Οκτωβρίου 1920) ήταν Αμερικανός ηλεκτρολόγος μηχανικός και εφευρέτης της ομώνυμης «μεθόδου Acker» για την παραγωγή υδροξειδίου του νατρίου με ηλεκτρόλυση τηγμένου άλατος. Εξ αυτού τιμήθηκε το 1902 με το «Μετάλλιο Έλιοτ Κρέσον» του Ινστιτούτου Φραγκλίνου.

Ο Άκερ γεννήθηκε στη μικρή κωμόπολη Μπούρμπον της Ιντιάνα και ήταν γιος του βιοτέχνη Γουίλιαμ Τζέιμς Άκερ. Ο Τσαρλς φοίτησε στο Πανεπιστήμιο Κορνέλ, απεφοίτησε το 1888 και εργάσθηκε ως ηλεκτρολόγος μηχανικός στο Σικάγο μέχρι το 1893. Το 1892 νυμφεύθηκε την Άλις Ρέυνολντς Μπηλ (*Alice Reynolds Beal*) και απέκτησαν μαζί αρκετά παιδιά, ένα από τα οποία ήταν η ζωγράφος Μάρτζορι Άκερ-Φίλιπς (1895-1985).

Ο Άκερ έφτιαξε το δικό του εργοστάσιο (το Acker Process Company) στην πόλη Ναϊάγκαρα Φολς (Νέα Υόρκη). Εκτός από την ομώνυμη μέθοδο, δεν έπαυσε να ασχολείται με την καινοτομία και μέχρι το τέλος της ζωής του είχε κατοχυρώσει αρκετές δεκάδες διπλώματα ευρεσιτεχνίας. Ισχυρίσθηκε επίσης ότι υπήρξε ο πρώτος άνθρωπος στην αμερικανική ήπειρο που παρασκεύασε τετραχλωράνθρακα.

Ο Άκερ διετέλεσε πρόεδρος της Αμερικανικής Ηλεκτροχημικής Εταιρείας. Πέθανε στην πόλη Όσινιν της πολιτείας της Νέας Υόρκης σε ηλικία 52 ετών.

Παραπομπές
----------

1. 1 2  (Αγγλικά) *Prabook*. 1087873.
2. 1 2 3  «Acker, Charles Ernest». *Encyclopaedia Britannica*. **1** (14 έκδοση). 1930, σελ. 125.
3. 1 2 3 4  John William Leonard (επιμ.): *Who's Who in Finance, Banking and Insurance*, Νέα Υόρκη 1911, σελ. 508
4. ↑  Π.χ. *Official Gazette of the United States Patent Office*, τόμ. 131 (1908), σσ. 2251-2252, *Annual Report of the Commissioner of Patents United States* (1908) σελ. 2

Πηγές
-----

* Το λήμμα «Άκκερ Κάρολος Ερνέστος» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελίδα 313
Μοναστήρι του Τατέβ, Αρμενία (με HDR)
Το **υψηλό δυναμικό εύρος (HDR)** είναι μια τεχνολογία που παράγει εικόνες με μεγάλη διακριτή διαφορά μεταξύ των φωτεινών και σκοτεινών περιοχών. Αυτή η δυνατότητα επιτυγχάνει την απόδοση ζωντανών εικόνων και διατηρεί ακριβείς λεπτομέρειες σχετικά με τις παραλλαγές και τις διαβαθμίσεις του φωτισμού για ρεαλιστικά φωτεινές ή σκοτεινές εικόνες, χωρίς απώλεια των μικρών λεπτομερειών.

Συνήθως συναντάται σε οθόνες υπολογιστών, τηλεοράσεις, οθόνες σύγχρονων έξυπνων τηλεφώνων αλλά και στον τρόπο που βγάζουμε φωτογραφίες και τραβάμε βίντεο με μια φωτογραφική μηχανή ή ένα κινητό τηλέφωνο.
Έρως με βάρβιτο.
Η **βάρβιτος** ή το **βάρβιτον** ήταν αρχαίο έγχορδο μουσικό όργανο, μια παραλλαγή της λύρας.

Περιγραφή
---------

Η βάρβιτος ήταν πιο στενή από τη λύρα και μακρύτερη, επομένως οι χορδές της ήταν μακρύτερες και η έκταση χαμηλότερη. 

Στον Αθήναιο υπάρχουν δύο διαφορετικές εκδοχές για την εφεύρεσή του. Κατά τον Πίνδαρο, ο Τέρπανδρος υπήρξε ο εφευρέτης του μουσικού αυτού οργάνου. Κατά τον Νεάνθη όμως τον ιστορικό από την Κύζικο, το βάρβιτον ήταν εφεύρεση του Ανακρέοντα. Βέβαιο είναι ότι ήταν όργανο που απολάμβανε μεγάλη τιμή στη σχολή της Λέσβου (Τέρπανδρος, Αλκαίος, Σαπφώ, Ανακρέων). 

Ο αριθμός των χορδών του βάρβιτου δεν είναι γνωστός. Ο Θεόκριτος αναφέρει πως ήταν ένα πολύχορδο όργανο ("βάρβιτον ες πολύχορδον"), ενώ ο κωμικός ποιητής Αναξίλας στο Λυροποιό του μιλά για τριχόρδους βαρβίτους ("εγώ δε βαρβίτους τριχόρδους"). Στον Αθήναιο συναντώνται και άλλα ονόματα, όπως βάρμος, βάρωμος και βαρύμιτον, συναντώνται αντί του βάρβιτον, αν και ο βάρωμος αναφέρεται σαν καθαρά διαφορετικό όργανο. Η λέξη βαρύμιτον προέρχεται από το βαρύς (χαμηλός) και μίτος (χορδή). 

Για την έκφραση "παίζω το (τη) βάρβιτο" χρησιμοποιούσαν το ρήμα βαρβιτίζω. Ο εκτελεστής του βαρβίτου λεγόταν βαρβιτιστής και ο τραγουδιστής, που συνόδευε ο ίδιος το τραγούδι του στο βάρβιτο, βαρβιτωδός.

Παραπομπές
----------

1. ↑  [...]Πινδάρου λέγοντος τον Τέρπανδρον... ευρείν... τον βάρβιτον[...] Αθήναιος, ΙΔ' 635D, 37)
2. ↑  [...]και Ανακρέοντος [εύρημα] το βάρβιτον[...] Αθήναιος Δ', 175Ε, 77· επίσης FHG III, 2, απόσπ. 5
3. ↑  Θεόκριτου Ειδύλλια ΙΣΤ', Χάριτες ή Ιέρων Ε, 45
4. ↑  Αθήναιος, Δ' 183Β, 81
5. ↑  [...]τον γαρ βάρωμον και βάρβιτον, ων Σαπφώ και Ανακρέων μνημονεύουσι.
6. ↑  Kock CAF Ι, 571
7. ↑  Αριστοφάνη απόσπ. 752
8. ↑  Πολυδ. Δ', 63.

Πηγές
-----

* Μιχαηλίδης, Σόλωνας, επιμ. (1989). «Βάρβιτος». *Εγκυκλοπαίδεια της αρχαίας ελληνικής μουσικής*. Αθήνα: Μορφωτικό Ίδρυμα Εθνικής Τραπέζης. ISBN 9789602501740.
* Ζαφειριάδου, Κατηφένια. «Μουσικά όργανα, Ένα Ταξίδι στο Χώρο και στο Χρόνο». *Cineek Magazine*. Αρχειοθετήθηκε από το πρωτότυπο στις 2007-11-13.. Ανακτήθηκε στις 2009-10-26.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βάρβιτος** |

* Musipedia - Βάρβιτος
* Μουσικά όργανα της αρχαίας Ελλάδας, Ελένη Πάλλη
* Μουσείο Χαλκιά - Αρχαία ελληνικά μουσικά όργανα

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αρχαία ελληνική μουσική |
| --- |
|  |
| Πνευστά | 
* Αυλός
* Σάλπιγξ
* Σύριγξ
* Ύδραυλις
 |
|  |
| Κρουστά | 
* Κρόταλον
* Κύμβαλον
* Σείστρον
* Τύμπανον
 |
|  |
| Έγχορδα | 
* Βάρβιτος
* Κιθάρα
* Λύρα
* Πανδούρα
* Σαμβύκη (Τρίγωνον, Επιγόνιον, Κανονάκι, Ψαλτήρι)
* Φόρμιγξ
* Χέλυς
 |
|  |
| Σχετικά | 
* Φορβειά
* Χορός
 |

 |
**Το ψήφισμα του Συμβουλίου Ασφαλείας των Ηνωμένων Εθνών 1855** εγκρίθηκε ομόφωνα στις 19 Δεκεμβρίου 2008.

Ανάλυση
-------

Επιδιώκοντας να ολοκληρώσει το Διεθνές Ποινικό Δικαστήριο για τη Ρουάντα και να διεξαγάγει πρόσθετες δίκες το συντομότερο δυνατό, προκειμένου να εκπληρώσει τη στρατηγική ολοκλήρωσής του, το Συμβούλιο Ασφαλείας αποφάσισε σήμερα ότι ο Γενικός Γραμματέας μπορεί να διορίσει έως και τρεις επιπλέον ad litem δικαστές που, που κατά καιρούς, υπερβαίνουν προσωρινά το ανώτατο όριο των εννέα που προβλέπει το Καταστατικό του Δικαστηρίου.

Εγκρίνοντας ομόφωνα το ψήφισμα 1855 (2008) σύμφωνα με το Κεφάλαιο VII, το Συμβούλιο αποφάσισε ότι η ανωτέρω διάταξη θα ίσχυε έως τις 31 Δεκεμβρίου 2009. Αποφάσισε επίσης να τροποποιήσει το άρθρο 11, παράγραφος 2, του Καταστατικού του Διεθνούς Δικαστηρίου, όπως ορίζεται στο παράρτημα του παρόντος ψηφίσματος.

(Το άρθρο 11, σχετικά με τη σύνθεση των τμημάτων, λέει ότι κάθε Δικαστικό Τμήμα μπορεί να χωριστεί σε τμήματα των τριών δικαστών το καθένα. Ένα τμήμα του Δικαστηρίου έχει τις ίδιες εξουσίες και αρμοδιότητες με το Δικαστικό Τμήμα σύμφωνα με το παρόν Καταστατικό και εκδίδει σύμφωνα με τους ίδιους κανόνες.)

Το Συμβούλιο σημείωσε την επιστολή του Γενικού Γραμματέα προς τον Πρόεδρο του Συμβουλίου που επισυνάπτει την επιστολή του Προέδρου του Διεθνούς Δικαστηρίου της 10ης Δεκεμβρίου (έγγραφο S/2008/799) και εξέτασε τις προτάσεις για το θέμα που υπέβαλε η Πρόεδρος του Δικαστηρίου.

Δείτε Επίσης
------------

* Κατάλογος των ψηφισμάτων του Συμβουλίου Ασφαλείας των Ηνωμένων Εθνών 1801 έως 1900 (2008–2009)

Εξωτερικοί Σύνδεσμοι
--------------------

* Ψήφισμα 1855 του Συμβουλίου Ασφαλείας των Ηνωμένων Εθνών
Το **Ψήφισμα για την Ενότητα του Κόμματος** ήταν πρόταση ψηφίσματος του Βλαντιμίρ Λένιν που κατατέθηκε, συζητήθηκε και υπερψηφίστηκε κατά τη διάρκεια του 10ου συνεδρίου του Κομμουνιστικού Κόμματος Ρωσίας (μπ.), τον Μάρτιο του 1921. Η απόφαση αφορούσε την απαγόρευση των φραξιών μέσα στο Κομμουνιστικό Κόμμα, και επιβλήθηκε λόγω των ιδιαιτέρων συνθηκών της εποχής. (τέλος Εμφυλίου πολέμου - αντεπανάσταση της Κροστάνδης)

Συγκεκριμένα, ήδη από το 9ο Συνέδριο του Κόμματος, το 1920 είχε ξεσπάσει έντονη διαφωνία για το ρόλο των συνδικάτων στην δικτατορία του προλεταριάτου κατά την εκβιομηχάνιση της χώρας. Η διαφωνία πήρε μεγάλες διαστάσεις, δημιουργώντας τρεις πολιτικές ομάδες που η κάθε μια κατέθεσε τη δική της πλατφόρμα θέσεων : η πλατφόρμα της Εργατικής Αντιπολίτευσης, η πλατφόρμα των Δέκα και η πλατφόρμα Τρότσκι - Μπουχάριν. 

Ο Λένιν τελειοποιώντας την ιδέα του δημοκρατικού συγκεντρωτισμού , ζήτησε από τις αντιπολιτευόμενες ομάδες την συνέχιση της λειτουργίας τους ως δεξαμενές σκέψης, ή φιλοσοφικού προβληματισμού αλλά την παύση αντιπολιτευτικών ενεργειών.

Παραπομπές
----------

1. ↑
2. ↑
3. ↑

Εξωτερικοί σύνδεσμοι
--------------------
Στην ελληνική μυθολογία, ο **Αρχίλυκος** (αρχαία ελληνικά : Ἀρχίλυκον) ή **Αρείλυκος**, ήταν ο πατέρας του Αρχησίλαου και του Προθόηνορα (από τη Θεοβούλη), οι οποίοι ήταν οι ηγέτες των Βοιωτών στην εκστρατεία κατά της Τροίας.  Πατέρας του ήταν ο Ίτωνος, γιος του Βοιωτού, ενώ τα αδέλφια του ήταν ο Ιππάλκιμος, ο Αλέκτωρ και ο Αλεγήνωρ.

Οικογένεια
----------

Ο Αρχίλυκος είναι ένας δευτερεύων χαρακτήρας του μύθου και η γενεαλογία του αναλύεται στα ακόλουθα αποσπάσματα:

* Διόδωρος Σικελιώτης, Ιστορική βιβλιοθήκη*,* Book 4.67.7:

>  Και ο Ίτωνος, ο γιος του Βοιωτού, γέννησε τέσσερις γιους, τον Ιππάλκιμο, τον Αλέκτωρα, τον Αρχίλυκο και τον Αλεγήνωρα. Από αυτούς τους γιους ο Ιππάλκιμος γέννησε τον Πηνέλεω, ο Ηλεκτρύων γέννησε τον Λήιτο, ο Αλεγήνωρ γέννησε τον Κλώνιο και ο Αρχίλυκος γέννησε τον Προθήνωρα και τον Αρκεσίλαο, οι οποίοι ήταν οι αρχηγοί όλων των Βοιωτών στην εκστρατεία κατά της Τροίας.
> 
> 
> 

* Γ. Ι. Υγίνος, *Fabulae* 97:

>  Αρκεσίλαος, γιος του Αρειλύκου και της Θεοβούλας, από τη Βοιωτία, με 10 πλοία.
> 
> 
>

Σημειώσεις
----------

1. ↑  Υγίνος, *Fabulae* 97
2. ↑  Diodorus Siculus, *Bibliotheca historica* 4.67.7

Βιβλιογραφικές αναφορές
-----------------------

* Διόδωρος Σικελιώτης, *Η Βιβλιοθήκη της Ιστορίας* σε μετάφραση Charles Henry Oldfather. Δώδεκα τόμοι. Loeb Classical Library. Cambridge, Μασαχουσέτη: Harvard University Press; Λονδίνο: William Heinemann, Ltd. 1989. Τομ. 3. Βιβλία 4.59–8. Ηλεκτρονική έκδοση στον ιστότοπο του Bill Thayer
* Diodorus Siculus, *Bibliotheca Historica.* *Τόμος 1-2*. Immanel Bekker. Ludwig Dindorf. Φρίντριχ Βόγκελ. σε aedibus BG Teubneri. Λειψία. 1888–1890. Ελληνικό κείμενο διαθέσιμο στην Ψηφιακή Βιβλιοθήκη Περσέα .
* Gaius Julius Hyginus, *Fabulae from The Myths of Hyginus σε* μετάφραση και επιμέλεια Mary Grant. University of Kansas Publications in Humanistic Studies. Online έκδοση στο Topos Text Project.
Ο **Βασίλης Χατζηγιάννης** (1924-2004) ήταν ιατρός και παράγοντας του ελληνικού ποδοσφαίρου που διατέλεσε πρόεδρος της ΕΠΟ για δέκα χρόνια, από το 1975 μέχρι το 1985.

Ήταν γιατρός (χειρουργός-ορθοπεδικός) στο επάγγελμα, και φιλικά προσκείμενος στην ΑΕΚ. Διορίστηκε πρόεδρος της ΕΠΟ το 1975 από τον τότε υφυπουργό Προεδρίας αρμόδιο για θέματα Αθλητισμού Αχιλλέα Καραμανλή, με τον οποίο ήταν στενοί φίλοι.

Το 1981, όταν ανέλαβε την εξουσία ο Ανδρέας Παπανδρέου και το ΠΑΣΟΚ, ο καινούριος υφυπουργός Προεδρίας αρμόδιος για τον Αθλητισμό Γιώργος Κατσιφάρας διόρισε αριστίνδην τρία νέα μέλη στο Διοικητικό Συμβούλιο της ΕΠΟ (Νίκος Ζουμπογιώργος, Γιώργος Λούβαρης, Βασίλης Γκρίσιν), οι οποίοι, με κυρίαρχο τον Ζουμπογιώργο, ανέλαβαν όλες τις βασικές αρμοδιότητες παραμερίζοντας τον Χατζηγιάννη, που πάντως παρέμεινε πρόεδρος μέχρι το 1985.

Τον διαδέχθηκε στην προεδρία ο Σωτήρης Αλημίσης.

Απεβίωσε σε ηλικία 80 ετών στις 19 Φεβρουαρίου 2004 και κηδεύτηκε την επομένη από τον ιερό ναό Αγίου Τρύφωνα στο νεκροταφείο της Κηφισιάς. Κατέλιπε τη σύζυγό του, Χρυσούλα, και παιδιά.

Παραπομπές
----------

1. ↑
2. 1 2 3  Η Καθημερινή, φύλλο 20ης Φεβρουαρίου 2004, σελ. 12.
3. ↑
4. ↑
5. ↑
Ο **Βασίλης Φόρης** (1925 – 2 Ιανουαρίου 1996) ήταν Έλληνας φιλόλογος.

Βιογραφία
---------

Γεννήθηκε στην Κοζάνη και ήταν πτυχιούχος της Φιλοσοφικής Σχολής του ΑΠΘ. Το 1952 άρχισε τη διδασκαλία του στην Εμπορική Σχολή της γενέτειράς του (φιλόλογος).
Διατέλεσε Διευθυντής του Ινστιτούτου Νεοελληνικών Σπουδών (Ίδρυμα Μανόλη Τριανταφυλλίδη). Δημοτικιστής, εισηγήθηκε το μονοτονικό σύστημα στην Ελλάδα (ως μέλος των επιτροπών για το θέμα αυτό από το 1976), το οποίο άρχισε να εφαρμόζεται το 1982.

Συνταξιοδοτήθηκε το 1991.

Δημοσίευσε, ανάμεσα στα άλλα, άρθρα στην εφημερίδα *Καθημερινή*, στη στήλη «Γλωσσολογικά μελετήματα» (από τη δεκαετία του '50).

Παραπομπές
----------

1. ↑  Βιογραφικά στοιχεία, ανάκτηση 2-1-2016.
2. ↑
3. ↑  Ν. Δ. Τριανταφυλλόπουλου, «Γλωσσολογικά μελετήματα», από τα γραφτά κεκοιμημένου φίλου, *Η Καθημερινή*, 20-4-2004, ανάκτηση 2-1-2016.
Το **Ψήφισμα του Μοντεβιδέο** (κοινή ονομασία του **Ψηφίσματος IV.4.422-4224**) ψηφίστηκε στο Μοντεβιδέο, της Ουρουγουάης, στις 10 Δεκεμβρίου 1954, κατά τη διάρκεια της Γενικής Διάσκεψης της Ουνέσκο. Υποστηρίζει την επίσημη χρήση της τεχνητής γλώσσας Εσπεράντο ως διεθνή βοηθητική γλώσσα, συνιστώντας στον Γενικό Διευθυντή της Ουνέσκο να ενημερώνεται για τις πρόσφατες εξελίξεις για την χρήση της Εσπεράντο. Το ψήφισμα του Μοντεβιδέο ήταν ο καρπός μιας μεγάλης εκστρατείας του Ίβο Λαπέννα.

Το 1977 ο Γενικός Διευθυντής της Ουνέσκο επισκέφθηκε το Παγκόσμιο Συνέδριο της Εσπεράντο, το οποίο έλαβε χώρα στο Ρέυκιαβικ, της Ισλανδίας. Το 1985 η Ουνέσκο πέρασε ένα ακόμη ψήφισμα, προτείνοντας στα κράτη μέλη της να ενθαρρύνουν την διδασκαλία της Εσπεράντο.

Κείμενο
-------

Γενική Διάσκεψη της Ουνέσκο. Όγδοη συνεδρίαση. Μοντεβιδέο (Ουρουγουάη), 1954. Το ψήφισμα υιοθετήθηκε στις 10 Δεκεμβρίου 1954, στην 18η σύγκληση της ολομέλειας.

* **IV.1.4.422**

Η Γενική Διάσκεψη,
Έχοντας συζητήσει την έκθεση του Γενικού Διευθυντή για την διεθνή εκστρατεία συλλογής υπογραφών υπέρ της Εσπεράντο (8C/PRG/3),
* **IV.1.4.4221**

Λαμβάνοντας υπόψη τα αποτελέσματα που πέτυχε η Εσπεράντο στο πεδίο των διεθνών πνευματικών σχέσεων και την επαναπροσέγγιση των λαών του κόσμου,
* **IV.1.4.4222**

Αναγνωρίζοντας ότι αυτά τα αποτελέσματα συμφωνούν με τους στόχους και τα ιδανικά της Ουνέσκο,
* **IV.1.4.4223**

Λαμβάνει υπόψη ότι αρκετά κράτη μέλη έχουν ανακοινώσει την προθυμία τους να εισάγουν ή να επεκτείνουν την διδασκαλία της Εσπεράντο στα σχολεία και τα ιδρύματα ανώτερης εκπαίδευσης τους, και ζητά από αυτά τα κράτη μέλη να κρατούν τον γενικό διευθυντή ενημερωμένο για τα αποτελέσματα που έχουν επιτευχθεί σε αυτό το πεδίο,
* **IV.1.4.4224**

Εξουσιοδοτεί τον Γενικό Διευθυντή να παρακολουθεί τις τρέχουσες εξελίξεις για τη χρήση της Εσπεράντο στην εκπαίδευση, στις επιστήμες και τον πολιτισμό, καθώς και να συνεργάζεται με τον Παγκόσμιο Οργανισμό της Εσπεράντο σε θέματα που αφορούν και τους δύο οργανισμούς.

Δείτε επίσης
------------

* Εσπεράντο
* Ουνέσκο

Παραπομπές
----------

1. ↑  «Πρακτικά της Γενικής Διάσκεψης, Όγδοη Συνεδρίαση, Μοντεβίδεο 1954: Ψηφίσματα» (PDF). *Βάση δεδομένων UNESDOC*. Ουνέσκο.

Εξωτερικοί σύνδεσμοι
--------------------

* Περισσότερες πληροφορίες για το ψήφισμα
Το **Αστυνομικό Αριστείο Ανδραγαθίας** είναι ανώτατο αστυνομικό μετάλλιο που απονέμεται στο αστυνομικό προσωπικό της Ελληνικής Αστυνομίας για έξοχη πράξη ανδραγαθίας. 

Το Αστυνομικό Αριστείο Ανδραγαθίας απονέμεται επίσης στο αστυνομικό προσωπικό με τις ίδιες προϋποθέσεις για έξοχη πράξη ανδραγαθίας, η οποία είχε ως αποτέλεσμα τη διάσωση της ζωής άλλου ατόμου, το οποίο κινδύνευε.
Επίσης, ανεξάρτητα από την ύπαρξη κενών οργανικών θέσεων, όλοι οι τιμηθέντες με Α.Α.Α. προάγονται «επ’ανδραγαθία» στον αμέσως επόμενο βαθμό.

Χρονολογικά το πρώτο Αστυνομικό Αριστείο Ανδραγαθίας της Ελληνικής Αστυνομίας που δόθηκε για αποδεδειγμένα «ηρωική πράξη» απονεμήθηκε το 1998 στον αξιωματικό της Ελληνικής Αστυνομίας Άγγελο Γραμμένο χωρίς όμως ο εν λόγω αστυνομικός να τύχει της άνω προαγωγής, λόγω μη πρόβλεψης αναδρομικότητας του σχετικού νόμου. Μοναδική εξάλλου είναι και η περίπτωση του Υπαρχηγού της Ελληνικής Αστυνομίας Αντιστρατήγου Ιωάννη Ραχωβίτσα ο οποίος έχει τιμηθεί δύο φορές με το Αστυνομικό Αριστείο Ανδραγαθίας.

Σχετικές νομικές διατάξεις
--------------------------

π.δ. 622/1985, π.δ.144/1991. π.δ. 24/1997, π.δ. 239/1999, Άρθρο 39 ν.1481/1984

Παραπομπές
----------

1. ↑
2. ↑
Το **Βραβείο Βολφ** (*Wolf Prize*) είναι ένα διεθνές βραβείο που απονέμεται στο Ισραήλ, τα περισσότερα έτη από το 1978 μέχρι σήμερα, σε επιστήμονες και καλλιτέχνες που βρίσκονται στη ζωή, για *«επιτεύγματα προς όφελος της ανθρωπότητας και των φιλικών σχέσεων μεταξύ των λαών ... ανεξαρτήτως εθνικότητας, φυλής, χρώματος, θρησκείας, φύλου ή πολιτικών απόψεων»*.

Ιστορία
-------

Το Βραβείο Βολφ απονέμεται από το ομώνυμο «Ίδρυμα Βολφ», το οποίο ιδρύθηκε από τον δρα. Ρικάρντο Βολφ, έναν Γερμανοεβραίο και Κουβανό εφευρέτη και διπλωμάτη - πρώην πρεσβευτή της Κούβας στο Ισραήλ. Το βραβείο απονέμεται σε πέντε επιστήμες: Στη Γεωπονία, στη Χημεία, στα Μαθηματικά, στην Ιατρική, στη Φυσική. Επίσης, απονέμεται και ένα στις καλές τέχνες, εναλλάξ σε αρχιτέκτονες, μουσικούς, ζωγράφους και γλύπτες. Το κάθε βραβείο αποτελείται από ένα δίπλωμα και το ποσό των εκατό χιλιάδων δολαρίων ΗΠΑ. Αν και το βραβείο χαρακτηρίζεται ως «ετήσιο» από το Ίδρυμα Βολφ, στην πραγματικότητα δεν απονέμεται κάθε χρόνο: μόνο έξι βραβεία δόθηκαν μεταξύ του 2000 και του 2010 στις περισσότερες κατηγορίες, και μόλις τέσσερα στη φυσική.

Στις κατηγορίες της φυσικής και της χημείας, τα Βραβεία Βολφ θεωρούνται από πολλούς τα μεγαλύτερου κύρους διεθνώς σε αυτές τις επιστήμες μετά το αντίστοιχο Βραβείο Νόμπελ. Ειδικότερα το Βραβείο Βολφ Φυσικής έχει τη φήμη ότι απονέμεται σε μελλοντικούς αποδέκτες του Νόμπελ Φυσικής: από τους 26 τιμηθέντες με Βολφ Φυσικής μεταξύ του 1978 και του 2010, οι 14 πήραν αργότερα και το Βραβείο Νόμπελ Φυσικής, και μάλιστα οι πέντε το αμέσως επόμενο έτος.

Αλλά και στην ιατρική, το Βολφ είναι πιθανώς το τρίτο σημαντικότερο βραβείο μετά το Νόμπελ Ιατρικής και το Βραβείο Λάσκερ, ενώ στα μαθηματικά είναι επίσης ένα από τα κορυφαία. Το βραβείο της γεωπονίας έχει παρομοίως χαρακτηρισθεί ισοδύναμο με ένα «Βραβείο Νόμπελ στη γεωπονία».

Δείτε επίσης
------------

* Βραβείο Βολφ Γεωπονίας
* Βραβείο Βολφ Ιατρικής
* Βραβείο Βολφ Μαθηματικών
* Βραβείο Βολφ στις Τέχνες
* Βραβείο Βολφ Φυσικής
* Βραβείο Βολφ Χημείας

Παραπομπές
----------

1. ↑  «Physicsworld.com: Wolf prize goes to particle theorists». Αρχειοθετήθηκε από το πρωτότυπο στις 17 Φεβρουαρίου 2012. Ανακτήθηκε στις 20 Μαΐου 2017.
2. 1 2  Harris, Margaret (Νοέμβριος 2010). «Gongs away». *Physics World* (Bristol: Institute of Physics Publishing) **23** (11): 46–47.
3. ↑  Basolo, F: «From Coello to Inorganic Chemistry: A Lifetime of Reactions», σελ. 65, Springer, 2002
4. ↑  National Research
Council: «National Research Initiative: A Vital Competitive Grants Program in Food, Fiber and Natural-resources Research», σελ. 155, National Academies Press, 2000

Εξωτερικοί σύνδεσμοι
--------------------

* «Γενικές πληροφορίες στο Ίδρυμα Wolf». Wolf Foundation. Ανακτήθηκε στις 24 Αυγούστου 2007.
* «Οι ιδρυτές και δωρητές του Ιδρύματος Wolf». Wolf Foundation. Αρχειοθετήθηκε από το πρωτότυπο στις 1 Αυγούστου 2007. Ανακτήθηκε στις 24 Αυγούστου 2007.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Wolf Prize  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Βαβύλας** ήταν Βυζαντινός ηθοποιός, παιγνιότος, αντίστοιχο του σημερινού γελωτοποιού, ενώ αναφέρεται και μίμος, που είναι γνωστός για την μεταστροφή του από τα θεάματα της εποχής στον μοναχικό βίο. Άγνωστο πότε έζησε πιθανότατα τον 3ο-5ο αιώνα.

Ο Βαβύλας καταγόταν κι έμενε στην Ταρσό όπου είχε κάποιο είδος θιάσου , μαζί με δυο συνεργάτιδες του την Κομιτώ και την Νικώσα ασκούσαν το επάγγελμα του γελωτοποιού. Κάποια μέρα ο Βαβύλας μπήκε σε μία εκκλησία την ώρα που διάβαζε ο ιερέας το «μετανωίτε ήγικεν γαρ η βασιλεία των ουρανών» και τον έπιασαν κλάματα. Βγαίνοντας από την εκκλησία φώναξε κοντά του τις δύο φίλες του και τους ανακοίνωσε ότι αποφάσισε να γίνει μοναχός, το ίδιο έκαναν και οι δύο συνεργάτιδες του.

Μάλιστα έπειτα δίπλα σε κάποιο πύργο των τειχών της πόλης έφτιαξε κελί όπου μόνασε και ζούσε από την φιλευσπλαχνία των πιστών.

Παραπομπές
----------

1. 1 2 3 4  Παπαγεωργίου, Κωνσταντίνος (2013, Αριστοτέλειο Πανεπιστήμιο Θεσσαλονίκης (ΑΠΘ)), Μοναχισμός και κοινωνία κατά την Πρωτοβυζαντινή περίοδο Αρχειοθετήθηκε 2019-04-03 στο Wayback Machine. σελ. 46
2. 1 2 3 4 5  Ecclesiae Graecae Monumenta. 2[*νεκρός σύνδεσμος*], σελ. 355 και 356

Επιπλέον αναφορές
-----------------

* Procopiu, tu Gazaiu, christianu sophistu kai hermēneutu, ta ... Τόμος 3[*νεκρός σύνδεσμος*], σελ. 2831
* Η βασιλισσα και αι βυζαντιναι αρχοντισσαι, Σελ. 143[*νεκρός σύνδεσμος*]
* Patrologiae Cursus Completus, Σελ. 2879[*νεκρός σύνδεσμος*]
Ο **Φιλ Λάινοτ** (*Philip Parris "Phil" Lynott*, 20 Αυγούστου 1949 - 4 Ιανουαρίου 1986) ήταν Ιρλανδός τραγουδιστής και μουσικός ο οποίος έγινε ευρύτερα γνωστός ως ιδρυτικό μέλος, βασικός συνθέτης-στιχουργός, τραγουδιστής και μπασίστας του ιρλανδικού ροκ συγκροτήματος Thin Lizzy.

Πριν σχηματίσει τους Thin Lizzy το *1969*, συμμετείχε σε αρκετά τοπικά συγκροτήματα του Δουβλίνου, με πιο γνωστό αυτό των *Skid Row* μαζί με τον Γκάρι Μουρ. Οι Thin Lizzy αρχικά γνώρισαν επιτυχία το *1973* με το τραγούδι τους *Whiskey in the Jar*, για να εκτοξευθούν σε δημοτικότητα μετά το *1976* με επιτυχίες όπως τα *The Boys are Back in Town*, *Jailbreak* και *Don't Believe A Word*, βασιζόμενοι κυρίως στις ερμηνευτικές και συνθετικές ικανότητες του Φιλ Λάινοτ και στη χρήση δύο σόλο κιθαριστών με εμφανείς επιρροές από την Ιρλανδική φολκλορική παράδοση.

Προς το τέλος της δεκαετίας του 1970, ο Φιλ Λάινοτ ξεκίνησε και σόλο καριέρα, δημοσίευσε τέσσερα βιβλία με ποιήματα, και όταν διαλύθηκαν οι Thin Lizzy το *1983*, ίδρυσε το συγκρότημα των Grand Slam, του οποίου ήταν ο ηγέτης μέχρι να διαλυθούν την επόμενη χρονιά.

Γνώρισε μία τελευταία επιτυχία το *1985*, σε συνεργασία με τον Γκάρι Μουρ, με το τραγούδι *Out In The Fields*, πριν πεθάνει στις *4 Ιανουαρίου 1986* μετά από επιπλοκές που παρουσίασε η υγεία του λόγω εκτεταμένης και χρόνιας χρήσης ναρκωτικών ουσιών. Παραμένει μέχρι και σήμερα μια δημοφιλής προσωπικότητα στον κόσμο της ροκ μουσικής, και το 2005, ένα άγαλμα στήθηκε στη μνήμη του στο Δουβλίνο.

Παραπομπές
----------

1. 1 2  (Αγγλικά) *Internet Movie Database*. nm1098354. Ανακτήθηκε στις 14  Οκτωβρίου 2015.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13896892z. Ανακτήθηκε στις 10  Οκτωβρίου 2015.
3. 1 2  (Αγγλικά) *Find A Grave*. 2012. Ανακτήθηκε στις 9  Οκτωβρίου 2017.
4. ↑
5. ↑

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φιλ Λάινοτ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 100230268
* **Europeana**: agent/base/63114
* LCCN: n94111675
* ISNI: 0000 0001 1453 2727
* GND: 119302233
* BNF: cb13896892z (data)
* BIBSYS: 8005705
* MusicBrainz: 6af15841-1d62-495a-8b52-74eb6d603c5f
* NKC: xx0180235
* BNE: XX1009547

 |

 |
Συντεταγμένες: 39°25′S 71°56′W﻿ / ﻿39.417°S 71.933°W﻿ / -39.417; -71.933

Το ηφαίστειο και η λίμνη Βιγιαρίκα
Το **Βιγιαρίκα** (ισπανικά: *Villarrica*) είναι ενεργό ηφαίστειο στην Χιλή. Το ηφαίστειο δεσπόζει πάνω από την πόλη Βιγιαρρίκα και τη λίμνη Βιγιαρρίκα. Είναι το πιο δυτικό από μια σειρά τριών στρωματοηφαιστείων, τα Κετρουπιγιάν και Λανίν, τα οποία είναι ευθυγραμμισμένα κάθετα στις Άνδεις. Υπεύθυνο για την ευθυγράμμιση θεωρείται το ρήγμα Γκάστρε. Τα τρία ηφαίστεια αποτελούν το Εθνικό Πάρκο Βιγιαρίκα. Η ανάβαση στο ηφαίστειο είναι δημοφιλής και κατά τη διάρκεια του καλοκαιριού γίνονται αρκετές αναβάσεις με οδηγούς. To ηφαίστειο έχει ύψος 2.847 μέτρα και οι παγετώνες του καλύπτουν 40 τετραγωνικά χιλιόμετρα, κυρίως στις νότιες πλαγιές.

Το Βιγιαρίκα, με λάβα βασαλτικής-ανδεσιτικής σύστασης, είναι ένα από τα πέντε ηφαίστεια στη Γη που διαθέτουν λίμνη λάβας μέσα στον κρατήρα τους. Το αρχικό οικοδόμημα του Βιγιαρίκα κατέρρευσε στο Πλειστόκαινο και σχημάτισε μια καλντέρα διαμέτρου 6 χιλιομέτρων. Μια καλντέρα διαμέτρου 2 χιλιομέτρων σχηματίστηκε μετά από νέα κατάρρευση πριν 3.500 χρόνια στη βάση Η εκρηκτική δραστηριότητα του ηφαιστείου είναι στρομπολικού τύπου, με εκπομπή φωτοβόλων πυρόκλαστων και με ροές λάβας. Το λιώσιμο του χιονιού και των παγετώνων, καθώς και η έντονη βροχόπτωση μπορούν να προκαλέσουν μεγάλα λαχάρ (λασποροές), όπως αυτά το 1964 και το 1971.

Πηγές
-----

* Villarica Αρχειοθετήθηκε 2020-07-29 στο Wayback Machine. Global Volcanism Program, Smithsonian Institution.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Villarica (volcano)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το αποξηραμένο καλαμάρι είναι αποξηραμένο, μαριναρισμένο, θαλασσινό προϊόν που καταναλώνεται σε παράκτιες ασιατικές χώρες, στη Ρωσία και στη Χαβάη. Κατασκευάζεται από καλαμάρι ή από σουπιά.

Ιστορία και παράδοση
--------------------

Το καλαμάρι είναι αρκετά διαδεδομένη πηγή τροφής στις χώρες που βρέχονται απο τον ειρηνικό ωκεανό. Όταν οι χώρες που παρασκεύαζαν αποξηραμένο καλαμάρι άρχισαν να κάνουν εμπόριο με τους Άγγλους για να το αναφέρουν χρησιμοποιούσαν τον όρο "Dried shredded squid" δηλαδή αποξηραμένο ψιλοκομμένο καλαμάρι. Στο Χονγκ Κονγκ έγινε δημοφιλές τη δεκαετία του 70’. Στο Μακάο σερβίρεται συνήθως με το παραδοσιακό Μπισκότο αμυγδάλου. Στην Ιαπωνία το αποξηραμένο καλαμάρι είναι Οτσουμάμι (δηλαδή σνακ που καταναλώνεται με συνοδεία αλκοόλ). Στην Κορέα τηγανίζεται μαζί με μείγμα μπαχαρικών και τρώγεται σαν ορεκτικό ή αλατισμένο ως μεζές που συνοδεύει μπύρα σε μπυραρίες.

τα καλαμάρια καθώς αποξηραίνονται

Παρασκευή
---------

To καλαμάρι βορείου Ειρηνικού κόβεται σε μεγάλα κομμάτια και αφαιρείται το δέρμα του. Βράζει σε θερμοκρασία 65-80°C για 5 λεπτά. Μετά τρίβεται σε μικρές φέτες και αφήνεται να μαριναριστεί για 4 ώρες σε χαμηλή θερμοκρασία. Αποξηραίνεται για 20 ώρες μέχρις ότου να φτάσει σε επίπεδο υγρασίας γύρω στο 40%. Μετά αφήνεται σε κρύο δωμάτιο για 2 εβδομάδες ή περισσότερο. Αργότερα αποξηραίνεται για δεύτερη φορά σε θερμοκρασία 120°C μέχρι η υγρασία να φτάσει στο 25%. Τότε το χρώμα είναι κίτρινο με ανοιχτό καφέ και είναι έτοιμο για συσκευασία.
Συντεταγμένες: 36°31′38″N 22°59′6″E﻿ / ﻿36.52722°N 22.98500°E﻿ / 36.52722; 22.98500

Τα **Βιγκλάφια** είναι οικισμός του τέως Δήμου Βοιών Λακωνίας. Βρίσκεται απέναντι από τη νήσο Ελαφόνησο στην Πελοποννησιακή γη, ακριβώς δίπλα στη λίμνη Στρογγύλη. Επίνειο της είναι η Σκάλα από όπου εκτελούνται καθημερινά δεκάδες δρομολόγια με ferry boat και λάντζες με προορισμό την Ελαφόνησο. Τα Βιγκλάφια πήραν το μοναδικό αυτό όνομα, καθώς δεν συναντάται πουθενά αλλού, διότι υπήρξε φυσικό παρατηρητήριο των ελαφιών (από όπου πηγάζει το όνομα Ελαφόνησος) που υπήρχαν στην περιοχή. Τα Βιγκλάφια περιτριγυρίζονται από τις υπέροχες παραλίες της Πούντας, του Χαμόκελου και στο Παυλοπέτρι. Χρυσόλευκη αμμουδιά με σμαραγδένια νερά είναι ένα τροπικό περιβάλλον γύρω από τα εύφορα αυτά κτήματα της Λακωνικής γης. 
Τα **Βιγκλάφια** παράγουν λάδι, ελιές, τα φημισμένα βατικιώτικα κρεμμύδια, φυστίκια, χειμωνιάτικα πεπόνια και έχουν πάρα πολλά περιβόλια.
Ως **απομυελίνωση** ορίζεται η απώλεια ή καταστροφή του μυελώδους ελύτρου από τον άξονα των νευρικών κυττάρων. Το μυελώδες έλυτρο αποτελείται από την ουσία μυελίνη και περιβάλλει το νευρικό κύτταρο κατά μήκος του άξονά του. Με την απομυελίνωση συμβαίνει σταδιακή καταστροφή της μυελίνης, που έχει ως αποτέλεσμα την μείωση της ταχύτητας μέχρι και την εξάλειψη της μεταφοράς των ηλεκτρικών διεγέρσεων (νευρικών σημάτων) από τον ένα νευρώνα στον άλλο. Η απομυελίνωση είναι και η αιτία των συμπτωμάτων που βιώνουν όσοι έχουν σκλήρυνση κατά πλάκας. Στην σκλήρυνση κατά πλάκας συμβαίνει καταστροφή της μυελίνης και, στη θέση της, δημιουργούνται πλάκες. Δεν είναι, όμως, δυνατό να ταυτιστεί η απομυελίνωση με την σκλήρυνση κατά πλάκας, καθώς δεν προέρχεται μόνο από αυτήν. Είναι δυνατόν να συμβεί προσωρινή απομυελίνωση, δηλαδή απώλεια της μυελίνης, και σύντομη αναδημιουργία της.
Η **Αρετή Μπουζουνιεράκη** (γεννήθηκε στις 1 Ιουνίου 1985 στον Πειραιά) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Φ.Ο. Βριλησσίων στην Α2 Εθνική κατηγορία της Ελλάδας ως λίμπερο.

Καριέρα
-------

Η Αρετή Μπουζουνιεράκη έκανε τα πρώτα της βήματα στο χώρο της πετοσφαίρισης στις ακαδημίες του Απολλώνιου Κερατσινίου, στις οποίες βρέθηκε το 1993. Στην ομάδα του Κερατσινίου παρέμεινε για δέκα επτά ολόκληρα χρόνια, ωστόσο το καλοκαίρι του 2010 αποφάσισε να αποχωρήσει από το σύλλογο και να μεταγραφεί στον Πανιώνιο. Στην ομάδα της Νέας Σμύρνης παρέμεινε για μία μόλις αγωνιστική περίοδο, χωρίς να καταφέρει να κατακτήσει κάποιο τίτλο.

Τον Αύγουστο του 2011, ο Ολυμπιακός Πειραιώς ανακοίνωσε την απόκτηση της Αρετή Μπουζουνιεράκη για ένα χρόνο. Το τέλος της αγωνιστικής περιόδου 2011-12 βρήκε τον Ολυμπιακό Κυπελλούχο Ελλάδος με την Αρετή Μπουζουνιεράκη να κατακτάει τον πρώτο τίτλο της καριέρας της. Στις 9 Αυγούστου του 2012 ανακοινώθηκε η επέκταση του συμβολαίου συνεργασίας της με τον Ολυμπιακό.

Η Αρετή Μπουζουνιεράκη παρέμεινε στην ομάδα του Πειραιά για 3 χρόνια έχοντας κατακτήσει, εκτός του Κυπέλλου του 2012, άλλα δύο Κύπελλα Ελλάδος (2013, 2014) καθώς και ισάριθμα Πρωταθλήματα (2013, 2014). Το καλοκαίρι του 2015 μετακόμισε στο Γ.Σ. Χαλανδρίου, ενώ την αγωνιστική περίοδο 2015-2016 θα φοράει τη φανέλα του Φ.Ο. Βριλησσίων

Τίτλοι
------

* 2 Πρωταθλήματα Ελλάδας: 2013, 2014
* 3 Κύπελλα Ελλάδας: 2012, 2013, 2014

Πηγές
-----

* Στα ερυθρόλευκα η Αρετή Μπουζουνιεράκη
* Ανανέωσε το συμβόλαιό της η Αρετή Μπουζουνιεράκη
* Το ρόστερ του Ολυμπιακού στο βόλλευ γυναικών για την περίοδο 2013-14
* Το προφίλ της Αρετής Μπουζουνιεράκη στο gavros.gr
**Αριστοκρατικοί** αποκαλούνται τα ανώτερα και θεωρούμενα καλύτερα μέλη μιας κοινωνίας.

Ειδικότερα στην Αρχαία Ελλάδα, έτσι ονομάζονταν οι πολιτικές παρατάξεις οι οποίες προασπίζονταν την αριστοκρατία.

Σε κάθε πόλη-κράτος υπήρχε ένα όργανο το οποίο απαρτιζόταν από τους ευγενείς, για παράδειγμα η σύγκλητος στην αρχαία Ρώμη. Τα μέλη του συνήθως ήταν γαιοκτήμονες με μεγάλη περιουσία. Αυτοί οι κοινωνικοί τους τίτλοι κληροδοτούταν και στα παιδιά τους. Με τη δημιουργία των πρώτων πόλεων, η εξουσία μεταβιβάζεται σιγά-σιγά από τον βασιλιά στους ευγενείς (*άριστοι* όπως αποκαλούνταν τότε). Μετά την εμφάνιση και των πολιτικών τους αντιπάλων, των δημοκρατικών, ανταγωνίζονταν μεταξύ τους για το πολίτευμα της πόλης.

|  |  |  |  |  |  |
| --- | --- | --- | --- | --- | --- |
| 

| π • σ • ε
Πολιτικές ιδεολογίες |
| --- |
|  |
| 
* Αναρχισμός
* Απολυταρχισμός
* Ατομικισμός
* Εθνικισμός
* Ελευθερισμός
* Ισλαμισμός
* Κοινοτισμός
* Κομμουνισμός
* Μοναρχισμός
* Ναζισμός
* Πολιτική οικολογία
* Ρεπουμπλικανισμός
* Σοσιαλδημοκρατία
* Σοσιαλισμός
* Συντηρητισμός
* Φασισμός
* Φιλελευθερισμός
* Χριστιανοδημοκρατία
* Ωφελιμισμός
 |
|  |
| 
* Κατηγορία Κατηγορία
* Commons page Κοινά
 |

 |
Χάρτης των επαρχιών του 
Βασιλείου της Αρμενίας το 150, συμπεριλαμβανομένης της Αρζανηνής
Η **Αρζανηνή** (αρμενικά: Աղձնիք *Αγτζνίκ*) ήταν ιστορική περιοχή στα νοτιοδυτικά του αρχαίου βασιλείου της Αρμενίας. Κυβερνήθηκε από έναν από τους τέσσερις μπιντάχς (τοπάρχες) της Αρμενίας, τους υψηλότερους ευγενείς υπό του βασιλέως που κυβερνούσαν τις παραμεθόριες περιοχές του βασιλείου. Πιθανή πρωτεύουσά της ήταν η πόλη-φρούριο Αρζήν. Η περιοχή βραχυπρόθεσμα κατέστη πρωτεύουσα της Αρμενίας κατά τη διάρκεια της βασιλείας του Μεγάλου Τιγράνη, ο οποίος έκτισε εκεί την ομώνυμη πόλη Τιγρανόκερτα. Η Αρζανηνή τέθηκε υπό την άμεση φεουδαρχία της Ρωμαϊκής Αυτοκρατορίας μετά την Ειρήνη της Νισίβιδος το 298. Επανήλθε για λίγο υπό τον έλεγχο των Αρμενίων περί το 371 αλλά σύντομα χάθηκε ξανά μετά τη διχοτόμηση της Αρμενίας το 387.

Γεωγραφία
---------

Η Αρζανηνή βρισκόταν μεταξύ του δυτικού Τίγρη και των ανατολικών Ορέων του Ταύρου, καλύπτοντας έκταση περίπου 15.102 τετραγωνικών χιλιομέτρων. Βρισκόταν στα ανατολικά του Νυμφαίου ποταμού και στα δυτικά του Κεντρίτη ποταμού (αμφότεροι παραπόταμοι του Τίγρη). Η περιοχή ήταν φυσικά χωρισμένη μεταξύ του ορεινού τμήματος πιο κοντά στον Ταύρο στα βόρεια, το οποίο είχε εξαιρετικά ψυχρό κλίμα, και του πεδινού τμήματος στον νότο, το οποίο είχε θερμό και ξηρό κλίμα. Η Αρζανηνή ήταν φημισμένη για τα ποτάμια και τις πηγές της, καθώς και τα ορυχεία σιδήρου και μολύβδου. Η κτηνοτροφία, η αμπελοκαλλιέργεια και η οινοποίηση ήταν καλά ανεπτυγμένες στην επαρχία. Η επαρχία είχε περίπου επτά φρούρια.

Παραπομπές
----------

1. 1 2  Eremyan.
2. 1 2 3 4  Hewsen, σελ. 157.
3. 1 2  Hewsen, σελ. 158.
4. ↑  Hakobyan, Melik-Bakhshyan & Barseghyan, σελ. 180.
5. ↑  Eremyan 1975.

Πηγές
-----

* Eremyan, S. (1975). «Aghdznikʻ». *Armenian Soviet Encyclopedia*. **1**. Yerevan.
* Hakobyan, T. Kh.· Melik-Bakhshyan, St. T.· Barseghyan, H. Kh. (1986). «Aghdznikʻ». *Hayastani ev harakitsʻ shrjanneri teghanunneri baṛaran* [*Dictionary of toponymy of Armenia and adjacent territories*] (στα Αρμενικά). **1**. Yerevan State University. σελίδες 180–181.
* Hewsen, Robert H. (1992). *The Geography of Ananias of Širak (Ašxarhacʻoycʻ): The Long and the Short Recensions*. Wiesbaden: Dr. Ludwig Reichert Verlag. ISBN 3-88226-485-3.
Ο **Βασίλης Μπάρκας** είναι Έλληνας διεθνής ποδοσφαιριστής, ο οποίος αγωνίζεται ως τερματοφύλακας στην Ουτρέχτη ως δανεικός από τη Σέλτικ.

Συλλογική καριέρα
-----------------

### Ατρόμητος Αθηνών

Ο Μπάρκας υπέγραψε επαγγελματικό συμβόλαιο με τον Ατρόμητο στο ξεκίνημα της περιόδου 2013-14. Έκανε την πρώτη του εμφάνιση εναντίον του ΠΑΟΚ στις 20 Μαΐου 2015, μπαίνοντας ως αλλαγή στο 83ο λεπτό. Η επόμενη χρονιά ( 2015-16) δεν ξεκίνησε καλά για τον Μπάρκα, καθώς ήταν ο αναπληρωματικός τερματοφύλακας. Στις 30 Ιανουαρίου 2016 ξεκίνησε βασικός απέναντι στον ΠΑΟΚ κάνοντας μια εξαιρετική εμφάνιση, με αποτέλεσμα να καθιερωθεί ως ο βασικός τερματοφύλακας της ομάδας.

### ΑΕΚ

Στις 9 Ιουνίου 2016 εντάχθηκε με μεταγραφή στην ΑΕΚ, υπογράφοντας συμβόλαιο συνεργασίας τριών ετών, έναντι 600 χιλιάδων ευρώ.

### Σέλτικ

Τον Ιούλιο του 2020, η Σέλτικ έδωσε πάνω από 5 εκατομμύρια ευρώ στην ΑΕΚ και απέκτησε τον διεθνή Έλληνα τερματοφύλακα. 

### Ουτρέχτη

Τον Ιούνιο του 2022, παραχωρήθηκε στην Ουτρέχτη με τη μορφή δανεισμού από τη Σέλτικ

Διεθνής καριέρα
---------------

Έχει αγωνιστεί με τις εθνικές Νέων και Ελπίδων. Στις 4 Ιουνίου 2016 ο Μίχαελ Σκίμπε τον κάλεσε στην Ανδρών για τους φιλικούς αγώνες με την Αυστραλία, χωρίς να αγωνιστεί. Τον Σεπτέμβρη του 2018, με την έναρξη του Κυπέλλου Εθνών, θεωρείται ο βασικός τερματοφύλακας της ομάδας.

Τίτλοι - Διακρίσεις
-------------------

**ΑΕΚ**

* Πρωτάθλημα Ελλάδας: 2017–18

**ΣΕΛΤΙΚ**

* Πρωτάθλημα Σκωτίας: 2021-22
* Κύπελλο Σκωτίας: 2019-2020

Παραπομπές
----------

1. ↑  Προώθησε Μπάρκα ο Ατρόμητος, www.xrimaonline.gr[*νεκρός σύνδεσμος*]
2. ↑  Ανακοίνωσε τον Μπάρκα η ΑΕΚ - Υπέγραψε για τρία χρόνια, www.iefimerida.gr
3. ↑   Ο Μπάρκας στην Σέλτικ-Ταξιδεύει στην Σκωτία! , www.sportime.gr
4. ↑   Επίσημο: Ανακοινώθηκε από τη Σέλτικ ο Μπάρκας
5. ↑   Επίσημο: Στην Ουτρέχτη ο Μπάρκας! , www.sport-fm.gr
6. ↑  Κλήθηκε στην Εθνική ο Μπάρκας, www.zougla.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η καριέρα του Βασίλη Μπάρκα στο soccerway
* Το προφίλ του Βασίλη Μπάρκα στο transfermarkt
* Ο Βασίλης Μπάρκας στο epo.gr
Ο **Αριστογένης** (αρχαία ελληνικά: Ἀριστογένης) ο Αθηναίος ήταν αρχαίος Έλληνας στρατηγός κατά τη διάρκεια του Πελοποννησιακού Πολέμου, ένας από τους δέκα διοικητές που διορίστηκαν να αντικαταστήσουν τον Αλκιβιάδη μετά τη ναυμαχία του Νοτίου το 407 π.Χ..

Ήταν ένας από τους οκτώ που νίκησαν τον Καλλικρατίδα στη ναυμαχία των Αργινουσών το 406 π.Χ.. Αυτός και ο Πρωτόμαχος, αφού δεν επέστρεψαν στην Αθήνα μετά τη μάχη, ήταν οι μόνοι δύο που δεν εκτελέστηκαν, αν και καταδικάστηκαν σε θάνατο ερήμην.

Ήταν πατέρας του Ηρακλείδη.

Παραπομπές
----------

1. ↑  Ξενοφών, *Ελληνικά* 1.5.16
2. ↑  Διόδωρος Σικελιώτης, *Βιβλιοθήκη Ἱστορική* 13.74
3. ↑  Πλούταρχος, *Ἀλκιβιάδης* 100.36
4. ↑  Ξενοφών, *Ελληνικά* 1.7. §§ 1, 34
5. ↑  Διόδωρος Σικελιώτης, *Βιβλιοθήκη Ἱστορική* 13.101
Η **φάτνη** ή το **παχνί** είναι μια κατασκευή η οποία χρησιμοποιείται για το τάισμα των ζώων. Η δεξαμενή τροφοδοσίας είναι ένα ορθογώνιο κιβώτιο που είναι κατασκευασμένο είτε από ξύλο, είτε από πέτρα, είτε από μέταλλο είτε από πλαστικό.

Τα παχνιά χρησιμοποιούνται κυρίως στην κτηνοτροφία. Βρίσκονται σε στάβλους και αγροκτήματα.

Χριστιανικό σύμβολο
-------------------

Η φάτνη είναι Χριστιανικό σύμβολο, το οποίο σχετίζεται με την Φάτνη της Γεννήσεως, όπου η Παναγία και ο Ιωσήφ αναγκάζονται να μείνουν σε χώρο για ζώα αντί σε ξενώνα, και χρησιμοποιούν μια φάτνη ως πρόχειρη κούνια για τον νεογέννητο Χριστό.(Κατά Λουκάν Ευαγγέλιον 2:7).

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **φάτνη**  |

Εικόνες
-------

* 
*

Παραπομπές
----------

1. ↑  William, Francis Dawson (1902). *Christmas: Its Origin and Associations*. E. Stock. Ανακτήθηκε στις 25 Δεκεμβρίου 2014.

Εξωτερικοί σύνδεσμοι
--------------------

* Πολυμέσα σχετικά με το θέμα  Feeding troughs στο Wikimedia Commons
Ο **Βασίλης Παπαδιονυσίου** (1931-2017) ήταν Έλληνας πολιτικός ο οποίος διετέλεσε ως ο μακροβιότερος δήμαρχος στην Ελλάδα.

Βιογραφικά στοιχεία
-------------------

Γεννήθηκε το 1931 στα Καμίνια Αχαΐας. Σπούδασε στη Νομική Σχολή του Πανεπιστημίου Αθηνών από όπου αποφοίτησε και εργάστηκε για σύντομο διάστημα ως δικηγόρος. Στη συνέχεια, ασχολήθηκε με την τοπική αυτοδιοίκηση και εξελέγη για πρώτη φορά δήμαρχος Γαλατσίου το 1964. Άφησε σημαντικό έργο, μιας και μετέτρεψε την μικρή κοινότητα που ήταν τότε το Γαλάτσι, σε σύγχρονη πόλη.

Είχε προτάσεις, να αναλάβει τη διοίκηση μεγαλύτερων δήμων, κάτι που όμως αρνήθηκε, μιας και δεν ήθελε να εγκαταλείψει το Γαλάτσι. Ασχολήθηκε επίσης με την τοπική αυτοδιοίκηση μέσω της ενασχόλησης του με την Κεντρική Ένωση Δήμων και Κοινοτήτων Ελλάδας, ενώ το 2013 η Περιφερειακή Ένωση Δήμων Αττικής, τον τίμησε για την πολυετή συνεισφορά του. Ακόμη το όνομά του δόθηκε στο Άλσος Βεΐκου και στο Δημοτικό Γυμναστήριο Γαλατσίου. Υπηρέτησε συνολικά 32 έτη στην τοπική αυτοδιοίκηση, με μοναδική διακοπή κατά τη διάρκεια της επταετούς Χούντας των Συνταγματαρχών (1967-1974). Αποσύρθηκε από την πολιτική ζωή το 2002 όταν και ηττήθηκε από τον Θεόδωρο Τούντα στη μάχη για τον Δήμο Γαλατσίου στην δεύτερη Κυριακή των εκλογών.

Έπασχε από τη νόσο Αλτσχάιμερ και απεβίωσε στις 19 Ιανουαρίου 2017.

Παραπομπές
----------

1. 1 2  Μπράτσος, Νάσος (20 Ιανουαρίου 2017). ««Έφυγε» ο μακροβιότερος Δήμαρχος στην Ελλάδα – Β. Παπαδιονυσίου». *www.ert.gr*. ΕΡΤ. Αρχειοθετήθηκε από το πρωτότυπο στις 20 Ιανουαρίου 2017. Ανακτήθηκε στις 20 Ιανουαρίου 2017.
2. ↑  «Αθλητικές εγκαταστάσεις Γαλατσίου». *www.galatsisports.gr*. Ανακτήθηκε στις 20 Ιανουαρίου 2017.
3. ↑  «Δήμος Γαλατσίου - Αποτελέσματα Δημοτικών Εκλογών 2002». *www.ypes.gr*. Αρχειοθετήθηκε από το πρωτότυπο στις 8 Ιουλίου 2015. Ανακτήθηκε στις 20 Ιανουαρίου 2017.
4. ↑  «Πέθανε ο επί 32 χρόνια δήμαρχος Γαλατσίου Βασίλης Παπαδιονυσίου». *www.palmosnews.gr*. 20 Ιανουαρίου 2017. Ανακτήθηκε στις 20 Ιανουαρίου 2017.
Ο **Βάτραχος του Κονγκό** είναι ένα αμφίβιο της κεντρικής Αφρικής, που μπορεί να παίρνει τη μορφή της πιο δηλητηριώδους οχιάς της Αφρικής (οχιά Γκαμπόν), προκειμένου να προστατέψει τον εαυτό του. Τόσο η συμπεριφορά του όσο και η εμφάνιση προσομοιάζουν σε αυτή την οχιά. Μπορεί δηλαδή να καμουφλάρεται αλλά και να δρα σαν οχιά, και λόγω του μεγέθους του που είναι μεγάλο, θα ήταν κανονικά ένα καλό γεύμα. Τα αποτελέσματα της έρευνας έχουν δημοσιευτεί στο journal of natural history. Πρόκειται για φρύνο ουσιαστικά, ένα είδος βατράχου.

Η έρευνα
--------

Πρόκειται για έρευνα μιας δεκαετίας και λίγοι έιχαν την τύχη να δουν εκείνο το βάτραχο μετά τη μεταμόρφωση. Πρόκειται για ένα είδος μπατεσιανού μιμητισμού, τονίζει ο ο Δρ. Έλι Γκρίνμπαουμ, ερπετολόγος του πανεπιστημίου του Τέξας στο Ελ Πάσο, όπου δηλαδή ένα άκακο πλάσμα παίρνει τη μορφή ενός άλλου επικίνδυνου. Η έρευνα έπρεπε να περιέχει και θηρευτές να ξεγελιούνται από το βάτραχο αλλά αυτό θα ήταν δύσκολο στην υλοποίηση λόγω της σπάνιας εμφάνισης τους, όπως εξηγεί ο ίδιος. Παρόλα αυτά οι αποδείξεις είναι επαρκείς να καταδείξουν ότι πρόκειται γι' αυτό το μιμητισμό. 

### Που συναντάται και πως επιτίθεται

Ο βάτραχος όπως είπαμε απαντάται στην κεντρική Αφρική και η οχιά στην κεντρική, νότια και ανατολική περιοχή αυτής της Ηπείρου. Όταν μεταμορφώνεται σε οχιά της Γκαμπόν (η οποία μπορεί να σκοτώσει με ένα δάγκωμα) τα χρώματά του μοιάζουν με αυτής, όπως και το κεφάλι του στο σχήμα. Από ένστικτο οι θηρευτές το αποφεύγουν. Εκτός των άλλων, αυτός ο βάτραχος έχει την ικανότητα να μιμείται τον ήχο της οχιάς που είναι δυνατός και μακρόσυρτος. Αυτός αντίστοιχα κάνει ένα ήχο σα να βγαίνει αέρας σιγά σιγά από ένα μπαλόνι. Γέρνει το κεφάλι κατά τη διάρκεια. Μελέτες έως και ένα αιώνα πριν έδειξαν πως ο βάτραχος δεν στηρίζεται στα δυο μπροστινά πόδια του όταν μιμείται την επίθεση της οχιάς.

Είναι γνωστό από τις μελέτες ότι και στις 11 τοποθεσίες που ανακαλύφθηκε ο βάτραχος κάπου υπήρχε και η οχιά σε αυτό το μέρος.

Ιστορικό
--------

Αυτά τα δυο είδη εξελίσσονται μαζί εδώ και 4 με 5 εκατομμύρια χρόνια από την αρχή της Πλειοκαίνου, γεγονός που συμπεραίνεται από τις ομοιότητές τους. Αυτό συνάδει με το μπατεσιανό μιμητισμό.

Λεπτομέρειες
------------

Η οχιά της Γκαμπόν είναι από τις μεγαλύτερες στην Αφρική με τους κυνόδοντές της να φτάνουν τα 5 εκατοστά.

Παραπομπές
----------

1. ↑  «Congolese toads may avoid predators by copycatting deadly vipers». *Science News for Students* (στα Αγγλικά). 19 Νοεμβρίου 2019. Ανακτήθηκε στις 22 Απριλίου 2021.
2. ↑  «Βάτραχος «μεταμορφώνεται» σε οχιά για να αποφύγει τις επιθέσεις (Video)». *topontiki.gr* (στα Αγγλικά). 21 Οκτωβρίου 2019. Ανακτήθηκε στις 22 Απριλίου 2021.
Ο **Φάυλλος** ήταν αρχαίος Έλληνας αθλητής και διοικητής ναυτικού στόλου από τον Κρότωνα της νότιας Ιταλίας, ο οποίος εξόπλισε και διοικούσε ένα πλοίο στη μάχη της Σαλαμίνας.

Ο Φάυλλος κέρδισε τρεις νίκες στα Πύθια, δύο από αυτές στο πένταθλο. 

Το 480 π.Χ. ο Φάυλλος εξόπλισε ένα πλοίο και το διέταξε στη μάχη της Σαλαμίνας, το μοναδικό από τα ιταλικά παράλια και έλαβε επαίνους για τα κατορθώματά του από τον Ηρόδοτο. 

Ο Φάυλος αναφέρεται από τον Αριστοφάνη ως υπόδειγμα ταχύτυτας από παλιά στα έργα του. 

Ο Μέγας Αλέξανδρος έστειλε μέρος από τα λάφυρα της Μάχης των Γαυγάμελων στον Κρότωνα προς τιμήν του Φαύλλου. 

Μια επιγραφή στη βάση ενός αγάλματος του Φαϋλλου στην Ακρόπολη των Αθηνών γράφει: «Ο Φάυλλος θαυμάστηκε από όλους. Διότι ήταν τρεις φορές νικητής στους αγώνες στους Δελφούς και κατέλαβε πλοία που έστειλε η Ασία .»

Παραπομπές
----------

 

1. ↑  Aristocracy and Athletics in Archaic and Classical Greece, Nigel Nicholson, page 125
2. 1 2  Reading Herodotus: A Study of the Logoi in Book 5 of Herodotus' Histories, Elizabeth Irwin & Emily Greenwood, page 175
3. ↑  Four Comedies: Lysistrata/The Congresswomen/The Acharnians/The Frogs by Aristophanes, edited by William Arrowsmith, translated by Douglass Parker, page 102
4. ↑  Ancient Greece: Social and Historical Documents from Archaic Times to the ... Matthew Dillon and Lynda Garland, page 236
Η **ψευδοάνοια** είναι όρος που χρησιμοποιείται για να περιγράψει καταθλιπτική διαταραχή που εκδηλώνεται μεταξύ άλλων με συμπτώματα διαταραχής των γνωστικών λειτουργιών σε έκδηλο βαθμό. Ο άρρωστος έχει την τάση να δίνει έμφαση στις αδυναμίες που νιώθει στη συγκέντρωση, στην προσοχή, στη μνήμη, στο λόγο. Οι γνωστικές αυτές δυσλειτουργίες εκδηλώνονται σε σύντομο χρονικό διάστημα, αλλά δεν είναι σταθερές, ενώ στην άνοια επιδεινώνονται. Άλλα καταθλιπτικά συμπτώματα είναι δυνατόν να συνυπάρχουν, τα οποία τείνουν να είναι σταθερά και απαντούν στην αντικαταθλιπτική αγωγή, ενώ στην άνοια μπορεί να έχουν διακυμάνσεις. Σε κάποιες περιπτώσεις η διαφορική διάγνωση μπορεί να είναι δύσκολη. Αυτό συμβαίνει γιατί άνοια και κατάθλιψη στους ηλικιωμένους συχνά συνυπάρχουν.

Παραπομπές
----------

1. ↑  Brodaty, Henry; Connors, Michael H. (2020-04-19). «Pseudodementia, pseudo‐pseudodementia, and pseudodepression». *Alzheimer's & Dementia : Diagnosis, Assessment & Disease Monitoring* **12** (1). doi:10.1002/dad2.12027. ISSN 2352-8729. PMID 32318620. PMC 7167375. .
2. ↑  Muliyala, Krishna Prasad; Varghese, Mathew (2010-12). «The complex relationship between depression and dementia». *Annals of Indian Academy of Neurology* **13** (Suppl2): S69–S73. doi:10.4103/0972-2327.74248. ISSN 0972-2327. PMID 21369421. PMC 3039168. .
3. ↑  Kang, Hai; Zhao, Fengqing; You, Llbo; Giorgetta, Cinzia; D, Venkatesh; Sarkhel, Sujit; Prakash, Ravi (2014). «Pseudo-dementia: A neuropsychological review». *Annals of Indian Academy of Neurology* **17** (2): 147–154. doi:10.4103/0972-2327.132613. ISSN 0972-2327. PMID 25024563. PMC 4090838. .
4. ↑  «Κατάθλιψη στους ηλικιωμένους».